Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 1996. évi XLIII. törvény (a továbbiakban: Hszt.) hatálya alá
Paragraph Index: 570

2003. évben megkezdõdik az adócsökkentés négyéves programjának megvalósítása. A javasolt megoldások széles társadalmi rétegek számára eredményeznek adócsökkentést, valamint a kormányzati szándéknak megfelelõen biztosítják a teljesítményarányos, a GDP növekedéssel megegyezõ reálbér növekedést. aa) A munkavállalói oldal a munkavállalók nettó bérpozícióinak javítását szolgáló javaslatcsomagot terjesztett elõ. — Javasolták, hogy az átlagkörüli keresetek ne kerüljenek a legfelsõbb adósávba, a középsõ adósáv 1 350 000 forintról 1 500 000 forintra növekedjék. — Nem támogatták az egyéni nyugdíjjárulék fizetés felsõ határának 3,9 millió forintra történõ emelését. — A dolgozók életminõségének javításához kapcsolódó szakszervezeti javaslatként fogalmazták meg az üdülési csekkek értékhatárának a mindenkori minimálbér összegében történõ meghatározását és a munkavállalói kötelezõ önrész eltörlését. — Javasolták, hogy az étkezési hozzájárulás adómentes összege hideg étkezés esetén 4000 forintra, míg meleg étkezés esetén 6000 forintra emelkedjen. — Kezdeményezték az egyes, egyösszegû adókedvezmények évek óta változatlan összegének valorizálását. Ezek között szerepel: = a nyugdíjba vonulás alkalmával kapott ajándék adómentes összegének 10 000 forintról 15 000 forintra való emelése, = a társadalmi szervezettõl évente egy alkalommal kapott tárgyjutalom 5000 forintos összegének 10 000 forintra történõ emelése, = a gyermekek iskoláztatási támogatása 10 000 forintról 15 000 forintra történõ emelése, valamint az elszámolási határidõ meghosszabbítása, = a kifizetõ által a magánszemélynek kifizetõként legfeljebb évi három alkalommal adott ajándék értékébõl alkalmanként az 500 forintot meg nem haladó, adókedvezményre jogosító összeg 5000 forintra történõ emelése. — Szorgalmazták az önkéntes nyugdíjpénztári befizetések adókedvezményének 30 százalékról 50 százalékra történõ emelését, valamint hogy a törvényjavaslattól eltérõen a pénztártípusok között ne legyen különbségtétel. — Javasolták, hogy ne kerüljön sor a felnõttképzés tárgyi adómentességének megszüntetésére. 2002/154. szám A szakszervezetek mûködési feltételeinek javítása érdekében javasolták: — A szakszervezetek alapcél szerinti rendezvényei mentesüljenek a reprezentációs közterhek alól, valamint a szakszervezetek vállalkozási tevékenysége legyen adómentes. A munkavállalói oldal támogatta a Mûvészeti Szakszervezeti Szövetség konkrét módosító indítványait a személyi jövedelemadó (SZJA) egyes pontosítására vonatkozóan, amit írásban átadtak a kormányzati delegációnak. ab) A munkaadói oldal álláspontja szerint 2003. évben a vállalkozások adóterhe nem csökken, a versenyképesség nem növekszik, a beruházási kedv lanyhul, az élõmunka terhe nõ. A munkaadók kifogásolták, hogy — nem folytatódik a társadalombiztosítási járulék százalékos mértékének csökkentése, — a tételes egészségügyi hozzájárulás összege 2003-ban az ígért 1500 forint helyett csak 1050 forinttal csökken, — nem került sor az ÁFA felsõ kulcsának mérséklésére, ugyanakkor sor kerül 2004-ig nem kötelezõ átsorolásokra a normál kulcsba, — jelentõsen kibõvíti a törvényjavaslat azon vállalkozói költségek körét, amelyeket reprezentációs kiadásnak minõsít, megtiltva az ÁFA visszaigénylését, — elfogadhatatlan a kapcsolt vállalkozások pozitív kamategyenlegének adóalappá tétele, — indokolatlan a helyi adókedvezmények megszüntetése az EU-csatlakozás elõtt. Hiányolták: — a kis- és középvállalkozások támogatási rendszerének kidolgozását, — a befektetési tartalékolások ösztönzését, az egyéni vállalkozások tekintetében, — a minimálbér adómentességének kiterjesztését (adójóváírás) az egyéni vállalkozókra. Hosszabb távon javasolták: — ütemterv készítését a TB-járulékkulcs, illetve az ÁFA-kulcs csökkentésére. ac) A kormányzati oldal megerõsítette, hogy az SZJA középsõ adósávja felsõ határának további — a munkavállalói oldal által javasolt mértékû — emelésére nem lát lehetõséget, és a nyugdíjjárulék felsõ határának a nettó átlagkereset két és félszeresére növelésétõl nem tud eltekinteni. Egyetértett azzal, hogy az átlag körüli kereseti szinteknek a jövõben teljes egészében a középsõ adósávba kell maradniuk, azonban ez csak hosszabb távon érvényesíthetõ egyértelmûen, az adósávok további valorizációjával és az adókulcsok egyidejû csökkentésével. Jelezte, hogy ebbe az irányba mutat a 2004. évre, már most meghatározásra kerülõ adótábla. Ismertette azokat a jövedelempolitikai intézkedéseket, amelyeket a munkavállalói oldal javaslatainak figyelembevételével indítványoz érvényesíteni. Ezek: — az adómentes étkezési hozzájárulás összegének emelése, 2000 forint a hideg és 4000 forint a meleg étkeztetés esetében, — az üdülési csekkek támogatott összege emelkedjen a mindenkori minimálbér összegére, — a gyermekes szülõk tanévkezdési támogatásának összegét (10 000 forint) mindkét szülõ vehesse igénybe, valamint — a nyugdíjba vonuláskor, a természetben adott egyszeri ajándék értékébõl 10 000 forint helyett 15 000 forint legyen adómentes. A kormányzati oldal egyetértett — a munkaadói oldal javaslatának megfelelõen — az egyéni vállalkozók helyzetének közös áttekintésével, az elõkészítõ munka mielõbbi megkezdésével.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes